**\_\_. tétel: A jel, jelek, jelrendszerek a nyelvi és nem nyelvi közlésben**

A jel mindig valamilyen érzékszervünkkel felfogható (látható, hallható, tapintható) jelenség, amely mindig egy másik, önmagán túli jelenségre utal. A jel tehát két részből áll: egy jeltestből és egy jelentésből.

A jelek sohasem elszigetelt elemek, hiszen több jel logikai összekapcsolása a jelrendszer (pl. matematikai, zenei jelek, KRESZ stb.) A jelrendszer: jelekből és a jelek összekapcsolásának szabályaiból álló hierarchikus struktúra (alá-és fölérendeltségi viszonyokat mutató felépítmény). A nyelv az egyik legbonyolultabb ember alkotta jelrendszer.

Megkülönböztethetünk zárt és nyílt jelrendszereket. A nyílt rendszereket a változékonyság jellemzi, mind a szabályok mind a jelek tekintetében (a magyar nyelv szabályai és szókincse is nagy változáson esetek át az utóbbi 3000 évben). A zárt rendszerek változatlanok, ilyenek például az állatok által használt „nyelv” vagy a holt nyelvek (pl.: latin).

**A jelek csoportosítása**:

**1. Eredetük szerint:**

|  |  |
| --- | --- |
| **Természetes jelek** | **Mesterséges jelek** |
| elpirulás – azt jelzi, hogy zavarban vanvalaki könnyezik – azt jelzi, hogy szomorúfelhők az égen – azt jelzik, hogy esni fog. | Jelzőlámpa, írásjelek, zászlók, és egyéb ember által keltett jelek |

**2. A jel és a jelölt dolog viszonya alapján:**

* Hasonlóságon alapuló jel **(ikon):** maga a jel hasonlít arra, amit jelöl.

a meteorológiai jelek az időjárás-jelentésben hasonlítanak az adott időjárásra: esik az eső; napsütés; fénykép, térkép, hangutánzó szavak

* Logikai kapcsolaton alapuló jel **(index):** ilyen az útjelző nyíl is: → mutatja az irányt; füst utal a tűzre, a villám és dörgés között is ok-okozati kapcsolat van
* Ha nincs kapcsolat a jel és a jelölt dolog között, akkor **szimbólumról** beszélünk. Csak a közmegegyezés, hagyomány miatt tudjuk, hogy mi mit jelent. Ilyen pl.: a nyelv, zászló, címerek.

\_

Feladatok:

Milyen típusú jelek az alábbiak:

  

Töltsd ki a táblázatot:

|  |  |  |  |
| --- | --- | --- | --- |
|  | Index | Ikon  | Szimbólum |
| Mesterséges | *irányjelző közlekedési tábla* | *dörren, fénykép* | *autó* |
| Természetes | *füst* | *délibáb* |  |

az „autó” szó, a „dörren” szó, dörgés, füst, fénykép, délibáb, irányjelző közlekedési tábla